
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1555 

30 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Διευκρίνιση και ερμηνεία της Γ.Δ. 2328/1973 αναδα- 
σωτικής πράξης του Νομάρχη Θεσσαλονίκης, όπως 
αυτή συμπληρώθηκε με την Γ.Δ. 1879/1979 Πράξη 
του. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη απαλλοτρίωσης στο Νομό Βοιωτίας για την 
απόκτηση δουλείας και κυριότητος από το Δημόσιο, 
που θα χρησιμοποιηθεί για τα έργα άμεσης ενίσχυ¬ 
σης ύδρευσης Αθηνών. 2 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων 
που απαλλοτριώθηκαν αναγκαστικά για συμπλή¬ 
ρωση του προαύλιου χώρου των εγκαταστάσεων της 
πυροσβεστικής Υπηρεσίας Λιβαδειάς. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Δήμου Καμα¬ 


τερού Αττικής στα Ο.Τ. 6-7. 4 

Τροποποίηση του ρυμοτομικού σχεδίου Δήμου Α. Λιο¬ 
σίων Αττικής στα Ο.Τ. 901, 901α και 902. 5 

Τροποποίηση όρων δόμησης Σχεδίου Πόλης Κραθίου 
Δήμου Ακράτας Ν. Αχαΐας. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3784 (1) 

Διευκρίνιση και ερμηνεία της Γ.Δ. 2328/1973 αναδασωτι- 
κής πράξης του Νομάρχη Θεσσαλονίκης, όπως αυτή 
συμπληρώθηκε με την Γ.Δ. 1879/1979 Πράξη του. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Την Γ.Δ. 2328/12.11.1973 Πράξη του περί «Κηρύ- 


ξεως εκτάσεων ως αναδασωτέων» (ΦΕΚ Β' 1429/ 
5.12.1973) όπως αυτή συμπληρώθηκε με την Γ.Δ. 1879/ 
29.6.1979 Πράξη του «Περί συμπληρώσεως του περιεχο¬ 
μένου της Γ.Δ. 2328/1973 αναδασωτικής Πράξεως Ν. 
Θεσσαλονίκης» (ΦΕΚ Δ' 370/12.7.1979). 

2. Τις διατάξεις των άρθρων 188 και 191 του Ν.Δ. 86/ 
1969 «περί δασικού κώδικος» (Α’ 7) με επίκληση και 
εφαρμογή των οποίων εκδόθηκαν οι παραπάνω (υπό 1) 
Πράξεις του καθώς και τις διατάξεις των άρθρων 3,38,41 
παρ. 1 και 79 παρ. 1 εδ. α' του Ν. 998/1979 «περί προστα¬ 
σίας των δασών και των δασικών εν γένει εκτάσεων της 
χώρας» (Α' 289). 

3. Τις διατάξεις των άρθρων 7 και 15 του Ν. 248/1979 
«περί φύλλου καταγραφής, Μητρώου ιδιοκτησίας και 
οριοθέτησης των δασικών εκτάσεων κλπ» όπως αυτά τρο¬ 
ποποιήθηκαν ή αντικαταστάθηκαν με τα άρθρα 80 έως 83 
του Ν. 998/1979. 

4. Την 99/1986 απόφαση του Ειρηνοδικείου Θεσσαλο¬ 
νίκης και την 858/1986 απόφαση του Πολυμελούς Πρω¬ 
τοδικείου Θεσσαλονίκης που έχει καταστεί αμετάκλητη 
με τις οποίες διατάσσεται η διόρθωση του κτηματικού 
χάρτη και κτηματολογικού πίνακα του πρώτου μισού πε¬ 
ριοχής Χορτιάτη του 6ου Συνεργείου κτηματογραφήσεως 
Δασών Κεντρικής και Δυτικής Μακεδονίας, που χαρακτη¬ 
ρίζει τα υπ’ αριθμ. 5396,6334,7331,7723,7746,8240, 
8288 και 0555, με αντίστοιχους κωδικούς αριθμούς 1095, 
1098, 1100, 1101, 1103, 1104 και 1238 εδαφοτεμάχια 
της περιοχής «Ισενλή» της Κοινότητας Χορτιάτη ως ιδιό¬ 
κτητες χορτολιβαδικές εκτάσεις και όχι ως δασικές εκτά¬ 
σεις. 

5. Την σκέψη της 858/1986 αμετάκλητης πλέον από¬ 
φασης του Πολυμελούς Πρωτοδικείου Θεσσαλονίκης με 
την οποία βεβαιώνεται ότι «και η γύρω από τα επίδικα 
έκταση η οποία έχει παραχωρηθεί στην Κοινότητα Χορ¬ 
τιάτη για να χρησιμοποιηθεί ως βοσκότοπος, όπως προα- 
ναφέρεται, έχει την ίδια μορφή περίπου μ’ αυτά και επο¬ 
μένως δεν συντρέχει περίπτωση να χαρακτηρισθούν ως 
δασικές εκτάσεις λόγω του ότι είναι χορτολίβαδα εντός 
ευρύτερης δασικής περιοχής. 

6. Τις ασάφειες και τις ερμηνευτικές αμφιβολίες που 
διαπίστωσε η Διοίκηση κατά την ερμηνεία και εφαρμογή 
της αρχικής Γ.Δ. 2328/1973 καθώς και της συμπληρωμα¬ 
τικής Γ.Δ. 1879/1979 Πράξης του Νομάρχη Θεσσαλονί¬ 
κης ως προς τις εξαιρούμενες από την αναδάσωση εκτά¬ 
σεις και ιδίως ως προς τις εκτάσεις που η συμπληρωματική 

Πράξη του Νομάρχη Θεσσαλονίκης περιλαμβάνει στο άρο 
«χέρσοι ή εν αγραναπαύσει μη δασικοί εκτάσεις». 

7. Το Γ.Δ. 1703/20.7.1974 και Γ.Δ. 2561/9.11.1974 
έγγραφα του Νομάρχη Θεσσαλονίκης με τα οποία διατυ¬ 
πώνεται μετά την έκδοση της αρχικής Γ.Δ. 2328/1973 
αναδασωτικής Πράξης, σε χρόνο ανύποπτο και πάντως 
πριν την θέση σε ισχύ του Συντάγματος του 1975, ότι η πε¬ 
ριοχή στην οποία αναφέρονται και οι μνημονευόμενες 
στην δη σκέψη δικαστικές αποφάσεις δεν ανήκει στις πε¬ 
ριοχές που κηρύχθηκαν αναδασωτέες με την παραπάνω 
Πράξη του (Γ.Δ. 2328/1973). 

8. Το υπ’ αριθμ. 5280/23.10.92 έγγραφο του Γραφείου 
Νομικού Συμβούλου του Υπουργείου Μακεδονίας - Θρά¬ 
κης δια του οποίου διατυπώνεται η άποψη ότι η εν λόγω 
έκταση εξαιρείται της δια της υπ' αρ. Γ.Δ. 2328/12.11.73 
αποφάσεως του Νομάρχη θεσ/νίκης όπως αυτή διευκρινί¬ 
στηκε με την 1879/79 ομοΐα κηρυχθείσης αναδασώ- 
σεως. 

9. Τις 455/22.7.1993 και 853/1992 γνωμοδοτήσεις 
της Ολομέλειας και του Α' τμήματος του Νομικού Συμβου¬ 
λίου του Κράτους αντίστοιχα, που ορίζουν ότι στο Ειρηνο¬ 
δικείο σε πρώτο βαθμό και στο Πολυμελές Πρωτοδικείο 
κατ' έφεση ο νομοθέτης ανέθεσε κατά δικαιοδοσία και 
αρμοδιότητα την εξουσία να κρίνουν και να αποφαίνονται 
επί των προκυπτουσών αμφισβητήσεων τόσο ως προς τη 
φύση και τα όρια των εκτάσεων όσο και ως προς το ιδιο¬ 
κτησιακό καθεστώς αυτών. 

10. Το άρθρο 117 παρ. 3 Συντάγματος 1975/1986 σε 
συνδυασμό με την διαπίστωση ότι όπως προκύπτει από τα 
στοιχεία του φακέλλου που μνημονεύονται παραπάνω 
(σημεία 4,5 και 7) η έκταση στην οποία αυτά αναφέρονται 
δεν είχε δασικά χαρακτήρα και συνεπώς δεν τίθεται ούτε 
ετέθη ποτέ στο παρελθόν ζήτημα μεταβολής του τυχόν 
δασικού της χαρακτήρα που να οφείλεται σε καταστροφή 
ή παράνομη εκχέρσωση. 

11. Την υποχρέωση της Διοίκησης να καθορίζει σαφώς 
τα όρια των εκτάσεων που κηρύσσει αναδασωτέες (πρβλ. 
και άρθρο 41 παρ. 1 Ν. 998/1979) για λόγους ασφάλειας 
δικαίου και για την προστασία της δικαιολογημένης εμπι¬ 


στοσύνης των διοικουμένων, ιδίως δε των καλόπιστων τρί¬ 
των που θεμελιώνουν εμπράγματα δικαιώματα στις εκτά¬ 
σεις αυτές. 

12. Την με αριθμ. πρωτ. 5818/3.12.93 γνωμοδότηση 
του Νομικού Συμβουλίου του Κράτους - Υπουργείο Μακε¬ 
δονίας Θράκης σύμφωνα με την οποία, αρμόδια αρχή για 
την ερμηνεία διοικητικής πρόξεως είναι κατ’ αρχήν η εκ- 
δούσα την ερμηνευομένη πράξη διοικητική αρχή. Η εκδι- 
δομένη πάντως ερμηνευτική πράξη υπόκειται στον ακυ¬ 
ρωτικό έλεγχο του αρμοδίου διοικητικού δικαστηρίου 
(ΣτΕ), προς διαπίστωση του πράγματι ερμηνευτικού χαρα- 
κτήρος αυτής (Στασινόπουλος Το δίκαιο των διοικ. πρά¬ 
ξεων παρ. 50, II, γ' σελ. 384, 388). Η αρμοδιότητα συνε¬ 
πώς για την ερμηνεία Νομαρχιακής αποφάσεως περί κη- 
ρύξεως κάποιας εκτάσεως ως αναδασωτέας, ανήκει στον 
Νομάρχη, ο οποίος είναι αρμόδιος (και εξέδωσε) και την 
αρχική περί αναδασώσεως απόφαση, αποφασίζουμε: 

Διευκρινίζουμε ότι στις εκτάσεις οι οποίες κατά την Γ.Δ. 
2328/1973 Πράξη μας και από τότε που αυτή Ισχυσε εξα- 
ρούνταν από την αναδάσωση και οι οποίες με την Γ.Δ. 
1879/1979 συμπληρωματική Πράξη μας και από τότε που 
αυτή Ισχυσε χαρακτηρίσθηκαν με τον όρο «χέρσαι ή εν 
αγραναπαύσει μη δασικοί εκτάσεις» υπάγοταν εξ αρχής 
και εξακολουθεί να υπάγεται και η έκταση της περιοχής 
«Ισενλή» της Κοινότητας Χορτιάτη Νομού Θεσσαλονίκης, 
εμβαδού περίπου 2.000 στρεμμάτων που ορίζεται από τα 
στοιχεία Α, Β, Γ, Δ, Ε, Ζ, Η, θ, Α στο συνημμένο απόσπα¬ 
σμα κτηματικού Χάρτη της περιοχής ως Τμήμα του τεμα¬ 
χίου με ΚΑ 740555. Το απόσπασμα αυτό του κτηματικού 
Χάρτη θεωρημένο στις 18.7.86 από τον Προϊστάμενο του 
Δασαρχείου Θεσσαλονίκης να δημοσιευθεί μαζί με την 
Πράξη μας αυτή. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 27 Δεκεμβρίου 1993 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΔΟΠΟΥΛΟΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1779 (2) 

Κήρυξη απαλλοτρίωσης στο Νομό Βοιωτίας για την από¬ 
κτηση δουλείας και κυριότητος από το Δημόσιο, που θα 

χρησιμοποιηθεί για τα έργα άμεσης ενίσχυσης ύδρευ¬ 
σης Αθηνών. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκ. απαλλο¬ 
τριώσεων». 

2. Τις διατάξεις του Β.Δ. 139/70 «περί αρμοδιότητος 
των Νομαρχών προς κήρυξη αναγκαστικής απαλλοτρίω¬ 
σης». 

3. Το 1904,2166/ΚΕ 409/22.11.93 έγγραφο του ΥΠΕ- 
ΧΩΔΕ. 

4. Το γεγονός ότι η υπό απαλλοτρίωση έκταση έχει επι- 
ταχθεί με την 350/ΚΕ 409/26.2.93 απόφαση του ΥΠΕ- 
ΧΩΔΕ, αποφασίζουμε: 

Κηρύσσουμε αναγκαστικά απαλλοτριωτέα για δημόσια 
ωφέλεια, έκταση συνολικού εμβαδού 14.702 τ.μ., δηλ. για 
την άμεση ενίσχυση ύδρευσης Αθηνών από τις νέες γεω¬ 
τρήσεις του μέσου ρου Βοιωτικού Κηφισσού - Υδραγω¬ 
γείου Διστόμου - Τμήμα Α' - Κατασκευή τριών αντλιοστα¬ 
σίων (Η/Μ και Δομικά Έργα) - εκμετάλλευση Υδρογεω- 
τρήσεων Παρορίου (υδαταγωγός μεταφοράς υδρογεω- 
τρήσεων Παρορίου και Αγ. Παρασκευής). 

Η έκταση που απαλλοτριώνεται εικονίζεται στον κτημα- 
τολογικό πίνακα και διάγραμμα, με κλίμακα 1:1000, που 
συνέταξε η ανάδοχος του έργου εταιρεία «Βορειοελλα¬ 
δική Α.Τ.Ε.» και τα θεώρησε και ενέκρινε η αρμόδια Υπη¬ 
ρεσία ΕΥΔΕ - ΟΣΥΕ Θήβας την 15.11.93. 

Από την έκταση που απαλλοτριώνεται τα 14.187 τ.μ. 
απαλ/νονται με τη σύσταση δουλείας, η οποία συνιστάται 
στη διέλευση σωληνώσεων κάτωθεν του εδάφους σε βά¬ 
θος 3μ. προς χρήση της ύδρευσης της πρωτεύουσας, έτσι 
ώστε τα δικαιώματα του «υπέρ ου» και οι υποχρεώσεις του 
«καθ’ ου» να σωρεύονται στην προστασία του αγωγού και 
στο άνετο και απρόσκοπτο της επισκέψεώς του. Τα 515 
τ.μ. θα απαλ/θούν για την απόκτηση από το Δημόσιο της 
κυριότητος των ακινήτων. 

Η απαλλοτρίωση κηρύσσεται υπέρ του Δημοσίου και η 
δαπάνη θα βαρύνει το πρόγραμμα Δημοσίων Επενδύσεων 
των συγκεκριμμένων έργων άμεσης ενίσχυσης ύδρευσης 
Αθηνών. 


Στην έκταση που απαλ/νεται προβάλλουν δικαιώματα 
κυριότητος οι: Σκόπας Δημήτριος κ.λπ. (σύνολο 37). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 16 Δεκεμβρίου 1993 

Ο Νομάρχης 
ΣΠΥΡΟΣ ΚΩΤΣΙΑΣ 

-*- 

ΑΝΑΚΟΙΝΩΣΕΙΣ 

Αριθ. 1760 (3) 

Ανακοίνωση παρακατάθεσης αποζημίωσης ακινήτων που 
απαλλοτριώθηκαν αναγκαστικά για συμπλήρωση του 
προαύλιου χώρου των εγκαταστάσεων της πυροσβε¬ 
στικής Υπηρεσίας Λιβαδειάς. 

Ο ΝΟΜΑΡΧΗΣ ΒΟΙΩΤΙΑΣ 

Σύμφωνα με τα άρθρα 7 και 8 του Ν.Δ. 797/71 «περί 
αναγκαστικών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτρώθηκαν αναγκαστικά με την 
1073752/5440/0010/24.8.92 ΚΥΑ (ΦΕΚ 967/92) από¬ 
φασή μας με την οποία κηρύχθηκε αναγκαστικά απαλλο- 
τριωτέα έκταση συνολικού εμβαδού 372,15 πι 2 για συ¬ 
μπλήρωση του προαύλιου χώρου των εγκαταστάσεων της 
Πυροσβεστικής Υπηρεσίας Λιβαδειάς. 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στο σχετικό κτηματολογικό πίνακα - διάγραμμα 
κτημ/σης από 20.5.93 του Μηχ. Ν. Μπελεσάκου καθορί¬ 
στηκε με την 21 /93 απόφαση Μον. Πρωτ. Λιβαδειάς έχει 
κατατεθεί στο Ταμείο Παρακαταθηκών και Δανείων. 

Σχετικά έχει εκδοθεί το Νο 022840/5.11.1993 γραμ¬ 
μάτιο συστάσεως παρακαταθήκης ποσού δρχ. 
(6.788.700) εξ εκατομμυρίων επτακοσίων ογδόντα οκτώ 
χιλ. επτακοσίων δρχ. 

Η αποζημίωση θα δοθεί στους δικαιούχους που θ’ ανα- 
γνωρισθούν σύμφωνα με το Νόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 17 Δεκεμβρίου 1993 

Ο Νομάρχης 
ΣΠΥΡΟΣ ΚΩΤΣΙΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριβ. οικ. 25220/1727 (4) 

Τροποποίηση του ρυμοτομικού σχεδίου Δήμου Καματε¬ 
ρού Αττικής στα Ο.Τ. 6-7. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17 Ιουλίου 1923 όπως 
μεταγενέστερα τροποποιήθηκαν και συμπληρώθηκαν και 
ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αρ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 
70/Α). 

4. Τις διατάξεις του άρθρου 29Α' του Ν. 1558/1985 
όπως συμπληρώθηκαν με το άρθρο 27 του Ν. 2081/ 
1992. 

5. Την υπ' αρ. 155/91 γνωμοδότηση του Δημοτικού 
Συμβουλίου Καματερού. 

6. Την υπ’ αρ. 25/93 (θέμα 11 ο) γνωμοδότηση του Συμ¬ 
βουλίου ΧΟΠ Νομού Δυτ. Αττικής, αποφασίζουμε: 

Άρθρο Ιο 

ΕγκρΙνεται η τροποποίηση του ρυμοτομικού σχεδίου 


Δήμου Καματερού στα Ο.Τ. 6 και 7 με μετατόπιση δρόμου 
και έγκριση πεζοδρόμων όπως αναλυτικά φαίνεται στο 
σχετικά πρωτότυπο σχεδιάγραμμα κλίμακος 1:500 που 
συνέταξε η τεχνική υπηρεσία του Δήμου Καματερού και 
θεωρήθηκε από τον Δ/ντή της Δ/νσης Πολεοδομίας Δυτ. 
Αττικής και δημοσιεύεται με αυτή την απόφαση στην Εφη¬ 
μερίδα της Κυβερνήσεως. 

Άρθρο 2ο 

Ανακαλείται η υπ’ αρ. οικ. 20360/1435/27.9.93 από¬ 
φαση του Νομάρχη Δυτ. Αττικής. 

Άρθρο 3ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού και του 
προϋπολογισμού του οικείου Ο.Τ.Α. 

Άρθρο 4ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 30 Νοεμβρίου 1993 

Η Νομάρχης 
Μ. ΣΗΜΑΝΤΩΝΗ 

Αριθ. οικ. 25230/1737 οχ. 20373/1441 11423/773 (5) 
Τροποποίηση του ρυμοτομικού σχεδίου Δήμου Α. Λιοσίων 
Αττικής στα Ο.Τ. 901, 901α και 902. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17 Ιουλίου 1923 όπως 
μεταγενέστερα τροποποιήθηκαν και συμπληρώθηκαν και 
ειδικώτερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αρ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 
70/Α). 

4. Τις διατάξεις του άρθρου 29Α' του Ν. 1558/1985 
όπως συμπληρώθηκαν με το άρθρο 27 του Ν. 2081/ 
1992. 

5. Τις υπ' αρ. 102/1.7.92, 225/21.11.92 γνωμοδοτή¬ 
σεις του Δημοτικού Συμβουλίου Άνω Λιοσίων. 

6. Την υπ’ αρ. 31/93 (θέμα 3ο) γνωμοδότηση του Συμ¬ 
βουλίου ΧΟΠ Νομού Δυτ. Αττικής, αποφασίζουμε: 

Άρθρο Ιο 

Εγκρίνεται η τροποποίηση ρυμοτομικού σχεδίου Δήμου 


Άνω Λιοσίων στα Ο.Τ. 901,901α, και 902 με έγκριση δι¬ 
κτύου πεζοδρόμων από οδό Καποδιστρίου μέχρι οδό Κρή¬ 
της, όπως αναλυτικό φαίνεται στο σχετικό σχεδιάγραμμα 
1:500 που συνέταξε η τεχνική Υπηρεσία του Δήμου Ν. 
Λιοσίων, το πρωτότυπο του οποίου έχει θεωρηθεί από τον, 
Δ/ντή της Δ/νσης Πολ/μίας Δυτ. Αττικής και το συνοπτικό 
του αντίτυπο δημοσιεύεται με αυτή την απόφαση στην 
Εφημερίδα της Κυβερνήσεως. 

' Άρθρο 2ο 

Από τις διατάξεις της απόφασης αυτής δεν προκαλείται 
δαπάνη που επιβαρύνει τον κρατικό προϋπολογισμό του 
οικείου ΟΤΑ. 

Άρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή¬ 
σεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 30 Νοεμβρίου 1993 

Η Νομάρχης 
Μ. ΣΗΜΑΝΤΩΝΗ 

Αριθ. X. 12940 (6) 

Τροποποίηση όρων δόμησης Σχεδίου Πόλης ΚραθΙου Δή¬ 
μου Ακράτας Ν. Αχαΐας (Απόφ. με αριθ. 47/93). 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το Ν.Δ. της 17.7.1923 «περί Σχεδίων Πόλεων και 
Κωμών του Κράτους» και ειδικότερα τα άρθρα 3 και 70. 

2. Τον Α.Ν. 314/1968 (ΦΕΚ 47/Α) όπως τροποποιή¬ 
θηκε και συμπληρώθηκε με το υπ’ αριθμ. 1018/71 Ν. Διά¬ 
ταγμα (ΦΕΚ 220/Α) και με την παρ. 3 του άρθρου 34 του 
Ν. 1577/85 (ΦΕΚ 210/Α). 

3. Τις διατάξεις του με αριθμ. 183/1986 Π. Δ/τος (ΦΕΚ 
70/Α) και ειδικότερα το άρθρο 1 παρ. 1 β. 

4. Την με αριθμ. 150/93 Απόφαση γνωμοδότησης του 
Δημ. Συμβουλίου Ακράτας. 

5. Το με αριθμ. 20/26.11.1993 πρακτικό θέμα 11 ον 
όπου η γνωμοδότηση του ΣΧΟΠ Νομ. Αχαΐας, αποφασί¬ 
ζουμε: 

Άρθρο 1 

Εγκρίνεται η τροποποίηση των όρων δόμησης του Σχε¬ 
δίου Πόλης Δήμου Ακράτας τροποποιώντας τους όρους 
δόμησης του Ο.Τ. 111 του Σχεδίου Πόλης περιοχής Κρα- 
θίου και του χώρου για την Ανέγερση Πολιτιστικού Κέ¬ 


ντρου ως εξής: 

Κάλυψη 70%, Συντ/τής δόμησης 1.2 με μέγιστο ύψος 
10 μέτρα. 

Άρθρο 2 

Η παρούσα απόφαση μαζί με το τοπογραφικό διά¬ 
γραμμα σε κλίμακα 1:1000 να αναρτηθεί στον πίνακα ανα¬ 
κοινώσεων του Τμημ. Πολεοδομίας από την ημέρα υπο¬ 
γραφής της και για 15 μέρες. 

Άρθρο 3 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού, ούτε 
του Δήμου Ακράτας. 

Άρθρο 4 

Η ισχύς του παρούσας απόφασης αρχίζει από την ημέρα 
δημοσίευσης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 10 Δεκεμβρίου 1993 
Ο Νομάρχης 

ΣΤΕΡΓΙΟΣ ΚΑΤΗΧΩΡΙΤΗΣ 

